Učenke in učenci,

upam, da ste si v počitnicah nabrali dovolj energije in moči za zadnja dva meseca pouka v tem šolskem letu. Kljub temu, da bomo letošnje šolsko leto zaključili na daljavo, upam, da se boste še naprej trudili in dokazali, da skupaj zmoremo.

POTEK DELA

* V tednu pred počitnicami smo se zmenili o navodilih in kriterijih izdelave projektnega dela. **Narejeno projektno delo mi pošljite v pregled do konca tega tedna (do petka, 8. 5. 2020)**, da preverim in vam podam povratno informacijo, na podlagi katere lahko svoje zapiske dopolnite, izboljšate.
* **Ocenjevanje projektnega dela bo 20. 5. 2020.** Nekateri ste svoje delo že poslali v pregled in ga izboljšujete. Za morebitna vprašanja sem vam na voljo.
* V spletni učilnici vas pod nalogami tega tedna čaka izziv. Rešite ga. ☺
* V berilu Novi svet iz besed 6 boste prebrali delo avtorja Marka Twaina, Prigode Toma Sawyerja.
* Prisluhnite **posnetku razlage pred branjem**, ki ga najdete v spletni učilnici (Dejavnosti pred branjem).
* S prijavo v iRokus lahko poslušate besedilo:

<https://folio.rokus-klett.si/?credit=NSIB6&pages=96-97> . Razmislite o vsebini, o dogajanju in besedilu glasno preberite še enkrat.

* **Zapis v zvezek:**

**Mark Twain Prigode Toma Sawyerja**

* Po prebranem odlomku **preberite vprašanja od 1 do 4 v razdelku Dejavnosti po branju in v zvezek zapišite odgovore.**
* **Poustvarjanje**
* Dekleta se na podlagi prebranega odlomka postavite v vlogo Becky in napišite pismo Tomu, v katerem mu razložite, zakaj razdirate zaroko.
* Fantje se postavite v vlogo Toma in Becky napišite ljubezensko pismo, v katerem jo prosite za odpuščanje.

Bodite ustvarjalni in izvirni. Ob besedilu lahko poljubno ilustrirate tudi čustva, ki jih ob takšnih vlogah doživljate.

Poustvarjanje zapišite v zvezek in mi na moj e-naslov pošljite dokaz o vašem delu.

* O svojem delu mi boste poročali na **video srečanju v četrtek, 7. 5. 2020 ob 9. uri.** Spremljajte obvestila v spletni učilnici in na e-naslovih.

Za morebitna vprašanja in pojasnila sem vam na voljo v spletni učilnici in preko e-pošte.

Uspešno delo!

učiteljica Martina